हिंदी न्यूज़ - bjp mlc candidate bhukal nawab visit hanuman temple in lucknow- हिन्दी समाचार, टुडे लेटेस्ट न्यूज़ इन हिन्दी\nबुक्कल नवाब ने कहा कि अयोध्या में राम मंदिर जरूर बनेगा. जहां रामलाल विराजमान थे. वहीं पर भव्य राम मंदिर का निर्माण होगा. बुक्कल नवाब ने सोमवार को अपना नामांकन पत्र दाखिल किया था.\nUpdated: April 17, 2018, 2:34 PM IST\nबीजेपी से एमएलसी प्रत्याशी बुक्कल नवाब की फोटो.\nसपा छोड़कर बीजेपी का दामन थामने वाले बुक्कल नवाब ने मंगलवार को लखनऊ के हजरतगंज इलाके में स्थित दक्षिण मुखी हनुमान मंदिर में दर्शन करने पहुंचे. न्यूज18 से बातचीत में उन्होंने कहा कि उनका परिवार हनुमान जी का भक्त रहा है. बुक्कल नवाब ने कहा कि अयोध्या में राम मंदिर जरूर बनेगा. जहां रामलाल विराजमान थे. वहीं पर भव्य राम मंदिर का निर्माण होगा. बुक्कल नवाब ने सोमवार को अपना नामांकन पत्र दाखिल किया था.\nउन्होंने दावा किया कि उनके पूर्वजों ने ही अलीगंज में हनुमान मंदिर भी बनवाया था. वहीं दिखावे की राजनीति करने के विपक्षियों के आरोपों पर उन्होंने कहा कि विपक्ष तो कहता रहेगा. वो कभी हमारे काम की तारीफ तो नहीं करेंगे.\nप्राचिन हनुमान मंदिर के दर्शन के दौरान बुक्कल नवाब ने 20 किलो का घंटा भी मंदिर में चढ़ाया. उन्होंने कहा इतिहास के पन्नों को खंगाले तो शहर के दोनों मंदिर हमारे पूर्वज अलिया बेगम ने बनवाया था. जिने नाम से अलिगंज नाम पड़ा है. हमारा परिवार हनुमान जी का भगत है.\nबुक्कल नवाब ने पिछले साल सपा और एमएलसी सदस्यता से इस्तीफा देने की शुरुआत की थी. उनके बाद फिर सपा के चार और बसपा के एक विधान परिषद सदस्य ने इस्तीफा देकर बीजेपी का दामन थामा था. बीजेपी ने उन्हें एमएलसी का टिकट देकर रिटर्न गिफ्ट दिया है. बुक्कल नवाब सपा के पूर्व अध्यक्ष मुलायम सिंह यादव के करीबी रहे हैं.\nयही वजह रही कि सपा ने उन्हें दो बार एमएलसी बनाया था. पिछले साल सूबे में योगी आदित्यनाथ के नेतृत्व में बीजेपी सरकार के बनने के बाद उन्होंने एमएलसी और पार्टी दोनों से इस्तीफा दे दिया था. इसके बाद बीजेपी का दामन थाम लिया था.


MP Board released DELED 1st and 2nd-year exam date/एमपी बोर्ड ने जारी की D.EL.ED प्रथम और द्वितीय वर्ष की परीक्षा की तारीख– News18 Hindi\nएमपी बोर्ड ने जारी की D.EL.ED प्रथम और द्वितीय वर्ष की परीक्षा की तारीख, 21 जून से 10 जुलाई तक करें आवेदन\nपरीक्षा के लिए 21जून से 10 जुलाई तक आवेदन किए जा सकेंगे.\nएमपी डीएलएड का आयोजन माध्यमिक शिक्षा मंडल साल में दो बार करता है. एमपी बोर्ड ने आवेदन की सारी प्रक्रिया के लिए वेबसाइट www.mpbse. nic.in जारी की है.\nभोपालल. मध्यप्रदेश में डीएलएड (D.EL.ED) परीक्षा के लिए ऑनलाइन आवेदन की नई तारीख एमपी बोर्ड ने घोषित कर दी है. सत्र 2020-21 की डीएलएड नियमित प्रथम और द्वितीय वर्ष की परीक्षा के लिए 21जून से 10 जुलाई तक आवेदन किए जा सकेंगे.\nएमपी ऑनलाइन किओस्क और पोर्टल से भर सकेंगे आवेदन\nडीएलएड प्रथम और द्वितीय वर्ष के परीक्षार्थी एमपी ऑनलाइन के कियोस्क और पोर्टल के माध्यम से अपना फॉर्म भर सकते हैं. राज्य शिक्षा केंद्र ने एमपी ऑनलाइन पोर्टल के माध्यम से काउंसलिंग के बाद संस्थावार प्रवेश के समय सभी परीक्षार्थियों को यूजर आईडी और पासवर्ड उपलब्ध कराया है. उसी यूजर आईडी और पासवर्ड से एमपी बोर्ड द्वारा आयोजित डीएलएड परीक्षा 2020-21 के आवेदन फॉर्म भरे जा सकेंगे.\nदस्तावेजों की स्व-प्रमाणित प्रति करनी होगी अपलोड\nडी एल एड प्रथम वर्ष में प्रवेश लेने वाले छात्रों को ऑनलाइन आवेदन पत्र भरते समय दस्तावेजों की स्व प्रमाणित प्रति अपलोड करनी होगी. डी एल एड द्वितीय वर्ष की परीक्षा आवेदन पत्र में पूर्व के अनुक्रमांक के आधार पर ही पूरा डाटा एमपी ऑनलाइन के पोर्टल पर दिखाई देगा. केवल छात्र के पाठ्यक्रम के अनुसार विषयों की प्रविष्टि कर शुल्क देना होगा. परीक्षार्थियों की जानकारी के लिए एमपी बोर्ड ने www.mpbse. nic.in वेबसाइट पर सारी जानकारी अपलोड की है.\nडीएलएड पाठ्यक्रम से दी जाती है टीचर की ट्रेनिंग\nएमपी डीएलएड( D.El.Ed) डिप्लोमा इन एलेमेंट्री एजुकेशन पाठ्यक्रम कुल2वर्ष का होता है. इस कोर्स के माध्यम से उम्मीदवारों को टीचर ट्रेनिंग दी जाती है. एमपी डीएलएड का आयोजन माध्यमिक शिक्षा मंडल साल में दो बार करता है. कोरोना संक्रमण के चलते एमपी बोर्ड ने परीक्षा की तारीखों की घोषणा नहीं की थी. कोरोना के बाद हालात सामान्य होते ही एमपी बोर्ड ने डीएलएड प्रथम और द्वितीय वर्ष की परीक्षा के लिए आवेदन भरने की तारीखों की घोषणा कर दी है.


डॉ. अपाला मिश्रा ने रचा इतिहास, UPSC इंटरव्यू में सबसे ज्यादा नंबर पाने का बनाया रिकॉर्ड- Hum Samvet\nडॉ. अपाला मिश्रा ने रचा इतिहास, UPSC इंटरव्यू में सबसे ज्यादा नंबर पाने का बनाया रिकॉर्ड\nदो बार प्री परीक्षा में असफलता के बाद भी नहीं हारी हिम्मत, तीसरे प्रयास में इंटरव्यू में 215 नंबर पाने वाली उम्मीदवार बनीं, टापर्स लिस्ट में पाया 9वां स्थान\nUpdated: Oct 01, 2021, 01:58 PM IST\nकहा जाता है कि जीतने वाले लोग कोई अलग काम नहीं करते, बल्कि उनके काम करने का तरीका आम लोगों से थोड़ा अलग होता है। उनका अलग ढंग से काम करना ही उन्हें विजेता बनाता है। कुछ दिनों पहले ही देश में प्रशासनिक सेवा की परीक्षा के नतीजे सामने आए। जिनमें सफलता-असफलता की सैकड़ों कहानियां लोगों को देखने और पढ़ने को मिलीं। हर कहानी का अपना अलग अंदाज। टॉप 10 में से 9वी रैंक पाने वाली टॉपर अपला मिश्रा आज किसी परिचय की मोहताज नहीं है। भले ही UPSC में उन्हें 9वीं रैंक हासिल हुई है। लेकिन इसके बाद भी उन्होंने इस परीक्षा के साक्षात्कार में सबसे ज्यादा नबंर पाने वाले उम्मीदवार का रिकॉर्ड बनाया है। अपाला मिश्रा से पहले इंटरव्यू में 212 अधिकतन स्कोर था, लेकिन अपला ने अपनी प्रतिभा और ज्ञान के बल पर 215 नंबर हासिल कर इतिहास रच दिया।\nA post shared by Apala Mishra (@apalamishra)\nउनका कहना है कि उनका नंबर आखिरी दौर में था उन्हें लग रहा था कि ना जाने कितनी देर इंटरव्यू होगा। क्या पूछा जाएगा। वे इसे लेकर चिंतित थी, अपाला का कहना है कि उनका इंटरव्यू करीब 35 मिनट तक चला। जिसमे सबसे पहले उनके नाम का अर्थ पूछा गया। जिसका उन्होंने उत्तर दिया। जिससे पैनल के लोग प्रभावित हुए।\nअपाला का यह तीसरा प्रयास था। इससे पहले वे दो बार प्री परीक्षा भी पास नहीं कर पाईं थी। वहीं कोरोना महामारी के इस दौर में उन्होंने दिनरात एक करके अपनी मंजिल तो पाई ही, साथ ही इतिहास रचने का काम कर दिया। डाक्टर अपाला मिश्रा ने गाजियाबाद की रहने वाली हैं।उनके पिता सेना में कर्नल हैं, और भाई मेजर, उनकी मां डीयू में हिन्दी की प्रोफेसर हैं। अपाला जाने माने साहित्यकार हजारी प्रसाद द्विवेदी की नातिन लगती हैं।\nअपाला का कहना है कि खुद पर भरोसा रखना रखें, लगन और मेहनत से ही सफलता पाई जा सकती है। हर हाल में आत्मविश्वास बनाए रखना चाहिए।\nअपाला पेशे से एक डेंटिस्ट हैं, उन्होंने हैदराबाद के आर्मी कॉलेज ऑफ डेंटल साइंसेज से डेंटल सर्जरी में स्नातक किया है। इसके बाद उन्होंने सिविल सेवा में जाने का मन बनाया। वे साल 2018 से UPSC की तैयारी कर रही थीं। अब तीसरे प्रयास में रिकॉर्ड तोड़ कामयाबी हासिल की है। अपाला मिश्रा ने हाई स्कूल तक देहरादून से पढ़ाई की है। फिर दिल्ली से 11वीं और 12वीं की पढ़ाई की।\nडा. अपाला ने शुरुआती दौर में कोचिंग क्लास में दाखिला लिया। लेकिन बाद में उन्होंने सेल्फ स्टडी करने का फैसला लिया। उनका कहना है कि कोचिंग छात्रों को गाइड कर सकती है, लेकिन बाद में पढ़ाई स्वयं को करनी होती है। पहले प्रयास में उन्होंने सिलेबस को समझा और फिर अपनी असफलता से सीख लेते हुए कमजोरियों को दूर करती गईं। अपने प्लस प्वाइंट्स को लगातार अपडेट करती रहीं। मेडिकल साइंस की स्टूडेंट होने की वजह से उन्हें कई विषयों को सीखने में ज्यादा मेहनत करनी पड़ी। उनका कहना है कि वे रोजाना 7-8 घंटे की पढ़ाई का शेड्यूल पूरा करती थीं। अपाला का मानना है कि डेंटल की पढ़ाई के दौरान उन्हें लगा कि प्रशासनिक सेवा एक ऐसा क्षेत्र है जहां पर आप समाज के ज्यादा लोगों को सेवाएं दे सकते हैं, इसके बाद उन्होंने सिविल सेवा की परीक्षा देने का मन बनाया और रिकॉर्ड तोड़ सफलता हासिल की।\nhighest marks in UPSC interview\nफोन कॉल का वीडियो बहुत हुआ, नीरज चोपड़ा का ट्वीट शेयर कर...\nराहुल गांधी ने कहा है कि खिलाड़ियों को बधाई के साथ उनका हक भी मिलनी चाहिए, ना कि...\nएक विवाह ऐसा भी, राजस्थान के डूंगरपुर के थाने में हुई महिला...\nराजस्थान के डूंगरपुर के एक थाने में शादी की खुशियों ने दस्तक दी, साथी पुलिसकर्मी...\nतेलंगाना के हैदराबाद में एक NGO की मदद से मस्जिद में खोला गया जिम, गरीब महिलाओं...\nचीन समर्थक सीताराम येचुरी के बेटे की चाइनीज वायरस ने ले...\nसीपीआईएम के नेता सीताराम येचुरी के बेटे आशीष का कोरोना से आज निधन हो गया, येचुरी...\n21 जुलाई को राष्ट्रीय राजनीति में उतरेगी TMC, मदन मित्रा...\nटीएमसी 21 जुलाई को राष्ट्रीय राजनीति में उतरने का एलान करने वाली है, इसके लिए टीएमसी...\nविवादित बयान देकर मुश्किल में फंसे सीएम के पिता, भूपेश...\nपिता के विवादित बयान पर FIR होने पर बोले छत्तीसगढ़ के मुख्यमंत्री भूपेश बघेल, कहा...\nफ़ोटो वायरल होने के बाद बजरी से भरे गए सड़क के पोखर, अब कीचड़...\nहम समवेत ने दिखाई थी भोपाल के सड़कों की दुर्दशा, गड्ढों में गुम हो गई थी भारत टॉकीज...


who is Gopaldas neeraj famous song writer of bollywood film industry - कौन थे मशहूर कवि, साहित्‍यकार और गीतकार नीरज? जानिए उनके बारे में सब कुछ\nकौन थे मशहूर कवि, साहित्‍यकार और गीतकार नीरज? जानिए उनके बारे में सब कुछ\nहोमकरियरकौन थे मशहूर कवि, साहित्‍यकार और गीतकार नीरज? जानिए उनके बारे में सब कुछ\nPoet Gopaldas Neeraj Passes Away at 93: नीजर को 1991 में पद्मश्री और 2007 में पद्म भूषण से सम्‍मानित किया गया था.\nख़बर न्यूज़ डेस्क, Updated: 20 जुलाई, 2018 11:51 AM\nनीरज के फेफड़ों में इंफेक्‍शन हो गया था और इलाज के दौरान उनका निधन हो गया\nमशहूर कवि, साहित्‍यकार और गीतकार नीरज का निधन हो गया है.\nनीरज ने हिन्‍दी फिल्‍म इंडस्‍ट्री को कई मशहूर गीत दिए.\nउनके लिखे गाने आज भी मशहूर हैं\nPoet Neeraj, who wrote Likhe Jo Khat Tujhe, no more : हिन्‍दी के मशहू कवि और साहित्‍यकार गोपालदास सक्‍सेना उर्फ नीरज (Gopaldas Neeraj)का गुरुवार को इलाज के दौरान एम्‍स में निधन हो गया. उनकी उम्र 93 साल थी. कविताओं और साहित्‍य के अलावा नीरज की पहचान हिन्‍दी फिल्‍मों के गीतकार के रूप में भी है. उन्‍हें लोग आज भी उनके लिखे मशहूर गीतों के लिए याद करते हैं. उन्‍होंने बॉलीवुड के लिए कई सुपरहिट गाने लिखे, जिन्‍हें लोग आज भी गुनगुनाते हैं. यहां पर हम आपको नीरज के जीवन से जुड़ी कुछ बातों के बारे में बता रहे हैं.\nहिन्दी तथा उर्दू के मंचों पर सबके साथ ताजिंदगी मोहब्बत बांटते रहे नीरज : राहत इंदौरी\nएम्‍स में गोपालदास नीरजा का निधन\n1. गोपालदास सक्‍सेना का जन्‍म4जनवरी 1925 को उत्तर प्रदेश के इटावा जिले के पुरावली गांव में हुआ था. छह बरस की उम्र में ही उन्‍होंने अपने पिता को खो दिया था. फिर उन्‍होंने पढ़ाई छोड़ दी और उसके बाद पेट पालने के लिए कई नौकरियां भी कीं. वापस उन्‍होंने पढ़ाई की ओर रुख किया और पोस्‍ट ग्रेजुएशन की डिग्री हासिल की. उनका कलम नाम नीरज था और लोग उन्‍हें इसी नाम से जानते थे.\n2. नीरज की लेखन शैली बेहद सरल लेकिन उच्‍च स्‍तर की थी. उन्‍होंने साहित्‍य सृजन के अलावा ढेरों कविताएं लिखीं. उनकी कविताओं का इस्‍तेमाल गानों के रूप में कई हिन्‍दी फिल्‍मों में किया गया.\n3. नीरज ने कई हिन्‍दी फिल्‍मों के लिए गाने लिखे. हिन्‍दी फिल्‍म जगत में उनकी पहचान एक ऐसे लेखक के रूप में थी जो हिन्‍दी और उर्दू दोनों ही भाषाओं में बेहद सरलता से गाने लिख सकता था.\n4. नीरज ने 'मेरा नाम जोकर', 'प्रेम पूजारी', 'तेरे मेरे सपने' और 'गैंबलर' जैसी फिल्‍मों के लिए गाने लिखे. उन्‍होंने फिल्‍म प्रेम पूजारी के लिए 'शोखियों में घोला जाए फूलों का शबाब...' और 'फूलों के रंग से...' जैसे गाने लिखे. वहीं फिल्‍म 'तेरे मेरे सपने' के लिए उन्‍होंने 'जीवन की बगिया...' गाना लिखा.\n5. नीरज के पांच मशहूर गानों में शामिल हैं- 'कारवां गुज़र गया गुबार देखते रहे...' (फिल्‍म 'नई उम्र की नई फसल' साल 1965 ), 'फूलों के रंग से दिल की कलम से... (फिल्‍म 'प्रेम पुजारी' साल 1970), 'ऐ भाई ज़रा देख के चलो...' (फिल्‍म 'मेरा नाम जोकर' साल 1970), 'खिलते हैं गुल यहां मिलके बिछड़ने को...' (फिल्‍म 'शर्मिली' साल 1971), 'दिल आज शायर है, ग़म आज नगमा है...' (फिल्‍म 'गैम्‍बलर' साल 1971).\n6. यूं तो नीरज ने कई सफल गाने लिखे लेकिन उन्‍हें सबसे ज्‍यादा पहचान 1968 में आई फिल्‍म 'कन्‍यादान' के गाने 'लिखे जो खत तुझे...' से मिली. इस गाने को मोहम्‍मद रफी ने गाया था, जो उस समय चार्टबस्‍टर साबित हुआ. फिर उन्‍होंने फिल्‍म 'प्रेम पूजारी' के लिए अपने करियर का सर्वश्रेष्‍ठ गाना 'रंगीला ले...' लिखा.\n7. फिल्‍मी गानों से मिली जबरदस्‍त पहचान के बावजूद नीरज खुद को बदकिस्‍मत मानते थे. यही वजह थी कि उन्‍होंने फिल्‍मों के लिए गाने लिखना बंद कर दिया था. वह सिर्फ कविताएं और साहित्‍य लिखने लगे. एक इंटरव्‍यू में उन्‍होंने इस बात का खुलासा करते हुए कहा था कि उन्‍होंने बॉलीवुड के जिन दो-तीन मशहूर संगीतकारों के लिए फिल्‍मी गाने लिखे थे उनका निधन हो गया था. उन्‍होंने कहा था कि शंकर-जयकिशन जोड़ी के जयकिशन और एसडी बर्मन का निधन भी हो और उन दोनों के लिए उन्‍होंने काफी मशहूर गाने लिखे थे.\n8. इन संगीतकारों का निधन तब हुआ था जब वे और नीरज अपन करियर के चरम पर थे. जयकिशन और एसडी बर्मन के निधन से नीरज इतने दुखी हो गए कि उन्‍होंने फिल्‍म इंडस्‍ट्री को हमेशा-हमेशा के लिए छोड़ दिया.\n9. लेखन के अलावा नीरज ने शिक्षा के क्षेत्र में भी काफी योगदान दिया. वह अलीगढ़ के धर्म समाज कॉलेज में हिन्‍दी साहित्‍य के प्रोफेसर थे. 2012 में वह अलीगढ़ स्थित मंगलायतन यूनिवर्सिटी के चांसलर भी रहे.\n10. नीजर को 1991 में पद्मश्री और 2007 में पद्म भूषण से सम्‍मानित किया गया.\npoet neerajGopaldas Neeraj Died\nनोरा फतेही ने ट्रेडिशनल आउटफिट में किया जबरदस्त डांस- देखें Video\nकोरोनावायरस अपडेटनरेंद्र मोदीआईपीएल 2020 Liveरिया चक्रवर्तीकिसान बिल Liveसुशांत सिंह राजपूत केसमानसून सत्रकोरोनावायरस कोरोना वायरस DC vs KXIP Live Streamingकोरोना वायरस हेल्‍पलाइन नंबरकोरोना वायरस ट्रैकरराहुल गांधीआरोग्य सेतु एपGDPप्रियंका गांधीPUBGमुंबई इंडियंस Vs चेन्नई सुपर किंग्सकैरी मिनातीडोनाल्ड ट्रंपअनुराग कश्यप\nचुनाव आयोग ने ठाकरे, सुप्रिया सुले के खिलाफ फर्जी हलफनामे की शिकायतों को सीबीडीटी को भेजा\nलद्दाख विवाद : कोर कमांडरों के बीच आज होगी वार्ता\nदिल्ली में नौकरी का झांसा देकर महिलाओं के साथ रेप करने वाला आरोपी गिरफ्तार\nदिल्ली : किराए के मकान से दंपत्ति का शव बरामद, जहर खाकर की आत्महत्या\nदिल्ली में पांच दिन बाद आए चार हजार से कम कोरोना वायरस के मामले


Astrazeneca Booster Shot | क्या 12 हफ्तों के बजाय 8 हफ्तों में एस्ट्राजेनेका का बूस्टर टीका लगवाना चाहिए? | Navabharat (नवभारत)\nPublished: July 10, 2021 01:33 PM\nAstrazeneca Booster Shotक्या 12 हफ्तों के बजाय 8 हफ्तों में एस्ट्राजेनेका का बूस्टर टीका लगवाना चाहिए?\nकैलाघन (ऑस्ट्रेलिया). प्रधानमंत्री स्कॉट मॉरिसन(Scott Morrison) न्यू साउथ वेल्स में कोरोना वायरस (Coronavirus) के अधिक मामलों वाले इलाकों में लोगों को एस्ट्राजेनेका का बूस्टर टीका (Astrazeneca Booster Shot) लगवाने के लिए प्रेरित करते हुए कल ‘‘विशेषज्ञों से विचार-विमर्श कर फैसला” लेते हुए नजर आए। उन्होंने पहला टीका लगवाने के बाद सामान्य तौर पर 12 हफ्तों तक इंतजार करने के बजाय आठ हफ्तों में बूस्टर टीका लगवाने की अपील की।\nटीकाकरण पर ऑस्ट्रेलियाई तकनीकी सलाहकार समूह एटीएजीआई ने आधिकारिक तौर पर सलाह दी थी कि लोग कोविड-19 से अधिक से अधिक बचाव के लिए 12 हफ्तों में बूस्टर टीका लगवाएं लेकिन कुछ परिस्थितियों में इसे चार हफ्ते पहले ही लगाया जा सकता है। इन परिस्थितियों में निकटवर्ती समय में यात्रा करना या कोविड-19 के संपर्क में आने का खतरा शामिल हैं। एटीएजीआई और कुछ अन्य टीका विशेषज्ञों की चिंता है कि अगर आप 12 हफ्तों से पहले बूस्टर टीका लगवाएंगे तो आपके शरीर में गंभीर बीमारी से बचाने के लिए पर्याप्त प्रतिरक्षा पैदा नहीं होगी। भ्रम में हैं? अभी तक हम जो जानते हैं वह यहां है। आधिकारिक सलाह क्या है?\nएस्ट्राजेनेका के पहले और दूसरे टीके के बीच 12 हफ्तों का अंतर रखने की सलाह द लांसेट में प्रकाशित एक अध्ययन से आयी थी। अध्ययन में पाया गया कि पहला टीका और बूस्टर टीका लगवाने के बीच छह हफ्तों से कम का समय रहने से बीमारी के लक्षणों से 55.1 प्रतिशत की रक्षा होती है। इनके बीच छह से आठ हफ्तों के अंतर से यह क्षमता बढ़कर 59.9 प्रतिशत और नौ से 11 हफ्तों के बीच 63.7 प्रतिशत हो जाती है। अगर टीकों के बीच का अंतर 12 हफ्तों या उससे अधिक होता है तो यह क्षमता बढ़कर 81.3 प्रतिशत हो जाती है। अत: एस्ट्राजेनेका टीके से सबसे बेहतर सुरक्षा पाने के लिए आपको पहले और दूसरे टीके के बीच कम से कम 12 हफ्तों का अंतर रखने की आवश्यकता है। सिडनी में सार्स-सीओवी-2 के अत्यधिक संक्रामक डेल्टा स्वरूप के कई मामले आए हैं। तो हमें अपने आप से यह पूछने की जरूरत है कि उच्च स्तर की सुरक्षा हासिल करना बेहतर है या हमें जल्द से जल्द एक हद तक ही प्रतिरक्षा पाने की जरूरत है।\nनेपाल को 15 लाख, भूटान को 500,000 कोविड-19 रोधी टीके भेज रहा है अमेरिका\nलांसेट के अध्ययन में डेल्टा स्वरूप पर आंकड़े शामिल नहीं हैं क्योंकि उस वक्त इसके मामले नहीं थे लेकिन अब दुनियाभर में इसके मामले बढ़ रहे हैं। हम यह जानते हैं कि डेल्टा स्वरूप से संक्रमित होने के बाद एस्ट्राजेनेका की दो खुराक गंभीर रूप से बीमार पड़ने से रक्षा करती है जबकि एक खुराक इतनी सुरक्षा नहीं करती। डेल्टा स्वरूप के खिलाफ रक्षा के लिए आठ हफ्तों के अंतर के क्या सबूत हैं? मॉरिसन की एस्ट्राजेनेका का बूस्टर टीका करीब आठ हफ्तों में लगवाने की अपील पूरी तरह हैरान करने वाली भी नहीं है। ब्रिटेन भी अत्यधिक संक्रामक डेल्टा स्वरूप से निपटने के लिए इसी रुख का इस्तेमाल कर रहा है और इसी स्वरूप के मामले न्यू साउथ वेल्स में बढ़ रहे हैं। हम जानते हैं कि एस्ट्राजेनेका के टीकों के बीच अंतर कम रखने से आम तौर पर टीके के असर में कमी आती है। लेकिन डेल्टा स्वरूप के संदर्भ में क्या कहा जा सकता है? ‘नेचर’ पत्रिका में प्रकाशित एक अध्ययन में कहा गया कि एस्ट्राजेनेका टीके की एक खुराक डेल्टा वायरस को खत्म करने वाली एंटीबॉडीज अनिवार्य रूप से पैदा नहीं करती। दो खुराक 95 प्रतिशत लोगों में एंटीबॉडी पैदा करती हैं।\nइस अध्ययन की भी कुछ सीमाएं हैं। पहला तो इसमें सीधे तौर पर टीके के प्रभाव का आकलन नहीं किया गया (इसके लिए क्लिनिकल ट्रायल की आवश्यकता है)। दूसरी बात इसमें पहले और दूसरे टीके के बीच कई अंतरालों का इस्तेमाल किया गया इसलिए हम निश्चित तौर पर कुछ नहीं कह सकते। यह कहा जा सकता है कि सिडनी में संक्रमण के मामले बढ़ने पर टीके की एक खुराक डेल्टा स्वरूप के खिलाफ बेअसर है और यह स्पष्ट है कि जल्द से जल्द अधिक से अधिक लोगों को दोनों खुराक देना एक रणनीति है। आठ हफ्तों में दो खुराक देने से कोरोना वायरस के खिलाफ उच्च स्तर की सुरक्षा तो नहीं मिलेगी लेकिन यह गंभीर रूप से बीमार पड़ने से बचाएगा। मुझे और क्या सोचने की जरूरत है? एस्ट्राजेनेका का बूस्टर टीका जल्द से जल्द लगवाने के गुण और दोष की बात करते हुए प्रतिरक्षा में कमी आना ही एकमात्र चीज नहीं जिस पर विचार किया जाए। हमने अभी सुना कि फाइजर के और टीके जल्द से जल्द आने की संभावना है।\nअगर फाइजर का बूस्टर टीका लोगों को उपलब्ध होता है, जिन्होंने पहले ही एस्ट्राजेनेका की दोनों खुराक ले ली है तो यह महत्वपूर्ण साबित हो सकता है। याद रखिए कि इस तरह टीके लगवाने को आधिकारिक मंजूरी नहीं मिली है। यह ज्यादा मायने नहीं रखता अगर एस्ट्राजेनेका टीके की दूसरी खुराक आपको ज्यादा अधिक सुरक्षा न देती हो। फाइजर का बूस्टर टीका आपकी रोग प्रतिरोधक क्षमता को बढ़ा देगा। डेल्टा स्वरूप अत्यधिक संक्रामक है। इसलिए हफ्ते मायने रखते हैं और ऑस्ट्रेलिया के एस्ट्राजेनेका टीके पर काफी ज्यादा निर्भरता होने के कारण अभी के लिए पहली और दूसरी खुराक के बीच अंतर को कम करना ठीक लगता है। एक और महीने के लिए कोरोना वायरस से बचाव के लिए यह साफ तौर पर ठीक है खासतौर से जब आपको संक्रमण की चपेट में आने या गंभीर रूप से बीमार पड़ने का अधिक खतरा हो।\n– द कनवर्सेशन\nPublished: July 10, 2021 01:33 PM Updated: July 10, 2021 01:33 PM


नामांकन रद्द: सूचना मिलने पर प्रत्याशी हुआ बेहोश • Marginalised\nनामांकन रद्द: सूचना मिलने पर प्रत्याशी हुआ बेहोश\nOctober 11, 2020 Balendushekhar Mangalmurty0Comments madan tanti-JAP-sikandara vidhansabha constitency\nये घटना सिकंदरा विधानसभा क्षेत्र की है, जहाँ जन अधिकार पार्टी के सिम्बल पर मदन तांती ने नामांकन किया था. सिकंदरा विधानसभा के निर्वाची पदाधिकारी सह एडीएम कुमार संजय ने नामांकन पत्र में गलती होने के कारण उनके नामांकन पत्र को रद्द कर दिया था. नामांकन रद्द होने की जानकारी लेने पहुंचा प्रत्याशी शनिवार को अधिकारी की बात सुनकर गश खाकर गिर पड़ा. इसी बात की जानकारी देने मदन तांती निर्वाची पदाधिकारी के कार्यालय पहुंचे थे.\nप्रत्याशी के अचानक गिरकर बेहोश हो जाने के बाद अधिकारी सकते में आ गए. उन्होंने इस बात की जानकारी सिविल सर्जन और वरीय अधिकारियों को दी। तत्काल अस्पताल से एंबुलेंस बुलाया गया ताकि समय पर उनका इलाज हो सके. मदन तांती के पुत्र संतोष कुमार ने बताया कि उनके पिता मदन तांती ने7अक्टूबर को निर्वाची पदाधिकारी सह एडीएम कुमार संजय प्रसाद के समक्ष नामांकन दाखिल किया था. जिस पार्टी से उनके पिता ने नामांकन किया है वह रजिस्टर्ड पार्टी है. इसी कारण उन्होंने नामांकन पत्र में 10 प्रस्तावक का हस्ताक्षर व संबंधित कागजात उपलब्ध कराए थे.\nउनका आरोप है कि सहायक निर्वाची पदाधिकारी सह खैरा के बीडीओ अवतुल्य कुमार आर्य ने सारे कागजात को यह कहकर फाड़ दिया कि दो ही प्रस्ताव की जरूरत है. जब नामांकन पत्र की संवीक्षा हुई तो उनके पिता का नामांकन रद्द कर दिया गया. उन्होंने कहा कि इस पूरे मामले की जांच होनी चाहिए और दोषी अधिकारी के विरुद्ध चुनाव आयोग को कार्रवाई करनी चाहिए. एडीएम कुमार संजय प्रसाद ने इस संबंध में कुछ भी कहने से इंकार कर दिया. उन्होंने कहा कि वे अपना पक्ष ऑब्जर्वर या फिर चुनाव आयोग के सामने रखेंगे. जबकि सहायक निर्वाची पदाधिकारी सह खैरा बीडीओ ने कहा कि आरोप बिलकुल निराधार और गलत है. उनके नामांकन पत्र में सारे कागजात लगे हुए हैं. दूसरी तरफ मदन तांती के प्रस्तावक सह पूर्व मुखिया जनार्दन यादव का कहना था कि पूरी घटना सहायक निर्वाची पदाधिकारी द्वारा कागजात लेने का वीडियो सीसीटीवी में कैद है जिसे साफ देखा जा सकता है.\n← एक थी शिल्पी जैन…\nबक्सर की सीट पर सब इंस्पेक्टर से रॉबिनहुड डीजीपी गुप्तेश्वर पांडेय को मात खानी पड़ी →\nलोहरदग्गा में विषाक्त प्रसाद खाने से 40 बच्चे बीमार पड़े\n‘बाबा’ प्रणब मुखर्जी से नाराज क्यों हुईं शर्मिष्ठा मुखर्जी?